Sertralín
Dobrý deň prajem som 31ročna žena nedávno my vymenili AD beriem sertralin50 ale len polku už 7 deň mávam točenie hlavy hnačku závrat a psychicky sa cítim horšie je to normalné?Ďakujem zaodpoveď
Dobrý deň,
ďakujeme za Vašu otázku.
Liek Sertralin sa používa na liečbu depresie a stavov úzkosti. Nástup terapeutického účinku tohto lieku je zvyčajne možné pozorovať do 7 dní. Avšak bežne sa plný terapeutický účinok prejaví až po dlhšom čase.
Hnačka, závrate či bolesť hlavy patria medzi veľmi časté (môžu postihovať viac ako 1 z 10 osôb) vedľajšie účinky lieku Sertralin. Vedľajšie účinky liekov sa najčastejšie objavujú na začiatku liečby, ale môžu sa vyskytnúť aj kedykoľvek počas liečby. Preto je potrebné o danej skutočnosti informovať predpisujúceho lekára, ktorý vylúči iné možné príčiny Vašich ťažkostí a rozhodne o ďalšom liečebnom postupe.
Prajem skorú úľavu od ťažkostí.
S pozdravom
Mgr. Emma Halás Haluščíková